Eelnõu 

NARVA LINNAVALITSUS

K O R R A L D U S
Narva 

Lihtmenetlusega riigihanke “Bastionide Viktoria, Honor ja Gloria tehnilise olukorra 

eksperthinnangu koostamine” pakkujate kvalifitseerimine, pakkumiste vastavaks tunnistamine ja pakkumise edukaks  tunnistamine ning hankelepingu sõlmimine
Võttes aluseks Kohaliku omavalitsuse korralduse seaduse § 30 lõike 1 punkti 3 ja Riigihangete seaduse § 38 lõike 6 punkti 2, § 43 lõike 2, § 45 lõike 2 ning arvestades käesoleva riigihanke pakkumise kutses ja pakkumise kutse dokumentides esitatud tingimusi ning Narva Linnavalitsuse 29.12.2005 korraldusega nr 1400-k moodustatud komisjoni poolt pakkujate kvalifitseerimise protokollis, pakkumiste vastavaks tunnistamise protokollis ja pakkumise edukaks tunnistamise protokollis tehtud ettepanekuid:

1. Kvalifitseerida pakkujad OÜ Arhitektuuribüroo R.Projekt, OÜ H.Uuetalu ja AS Amhold, sest nad vastavad pakkumise kutse dokumentides esitatud kvalifitseerimise tingimustele.

2. Tunnistada pakkujate OÜ Arhitektuuribüroo R.Projekt ja OÜ H.Uuetalu poolt esitatud pakkumine vastavaks, kuna see vastab kõikidele pakkumise kutse dokumentides esitatud tingimustele.

3. Lükata tagasi pakkuja AS Amhold poolt esitatud pakkumine, kuna see ei vasta pakkumise kutse dokumentides esitatud tingimustele.

4. Tunnistada edukaks pakkumiseks OÜ H. Uuetalu poolt esitatud pakkumine kui vastavaks tunnistatud ning pakkumise kutse dokumentides esitatud hindamiskriteeriumide suhtes kõige soodsam pakkumine.

5. Sõlmida pakkujaga OÜ H.Uuetalu töövõtuleping pakkumise kutse dokumentides sätestatud tingimustel. Volitada töövõtulepingut allkirjastama Georgi Ignatovit, Narva Linna Arenduse ja Ökonoomika Ameti direktorit.

6. Korraldus jõustub seadusega sätestatud korras.

7. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

